интерфейса (например твърд диск, USB памет, видеомагнетофони, цифрови фотоапарати, видеокамери) или през четящото устройство на SD карти.
 Апаратът може да записва и възпроизвежда приеманите цифрови телевизионни сигнали, както и видео файловете, получени през четящото устройство на SD карти или USB интерфейса.
 Апаратът може да възпроизвежда файлове от външни носители във формат DVD, Blu-Ray 2D и 3D и CD чрез интегрираното четящо устройство за формат Blu-Ray.
 8521 90 00
 Класирането се определя от общи правила 1 и 6 за тълкуване на Комбинираната номенклатура, от забележка 3 към раздел XVI, както и от съдържанието на кодове по КН 8521 и 8521 90 00.
 Апаратът е съставно устройство, което може да извършва функциите, описани в позиции 8521 и 8528.
 Предвид своите характеристики, а именно наличието на апарат за възпроизвеждане на образ и звук от позиция 8521 (в този случай четящото устройство за формат Blu-Ray) и възможността за записване на видео сигнали и файлове от широк кръг източници (включително видеомагнетофони, цифрови фотоапарати, видеокамери) независимо от връзката с доставчика на услуги, апаратът не е приемателен телевизионен апарат с вграден апарат за записване или възпроизвеждане на звук или образ и няма основен характер на „set-top приставка с комуникационна функция“.
 Апаратът има основната функция на апарат за записване или възпроизвеждане на образ и звук с вграден видеотунер по смисъла на забележка 3 към раздел XVI.
 Апаратът следователно трябва да бъде класиран в код по КН 8521 90 00 като друг апарат за записване или възпроизвеждане на образ и звук с вграден видеотунер.
 